A 2015–2016-os szezont már a Győri Audi ETO KC-nál kezdhette, de a bajnokság előtt az egyik edzésen elülső keresztszalag-szakadást szenvedett, emiatt fél évet kellett kihagynia, így lemaradt a decemberi világbajnokságról is. Felépülése a vártnál lassabban haladt, visszatérni csak áprilisban a bajnokság végére tudott, de akkor is csak néhány percet játszott a mérkőzéseken. A következő szezonban sem kapott lényegesen több játéklehetőséget, így nem került be a 2016-os Európa-bajnokságra utazó keretbe sem. 2016 decemberében újra megsérült, felépülése után márciustól pedig a szezon hátralévő részében kölcsönben a Kisvárdai KC-ban játszott.